jkorsvik/nowiki_second_scrape_merged huggingface dataset:
Marioara Popescu

Marioara Popescu (født 9. november 1962) er en rumensk tidligere roer som deltok i de olympiske leker  1984 i Los Angeles, 1988 i Seoul og 1996 i Atlanta.
Popescu ble olympisk mester i roing under Sommer-OL 1984 i Los Angeles. Sammen med Elisabeta Lipă vant hun dobbeltsculler for damer foran Greet Hellemans/Nicolette Hellemans fra Nederland og Daniele Laumann/Silken Laumann fra Canada.
Tolv år senere, under sommer-OL 1996 i Atlanta var hun med på den rumenske båten som vant åtter for damer foran Canada og Hviterussland. Mannskapet besto av Anca Tănase, Veronica Cochelea, Liliana Gafencu, Doina Spircu, Ioana Olteanu, Elisabeta Lipă, Marioara Popescu, Doina Ignat og Elena Georgescu som var styrmann.


== OL-medaljer ==
 1984  Los Angeles -  Gull i roing dobbeltsculler, damer  Romania
 1996  Atlanta -  Gull i roing åtter, damer  Romania


== Referanser ==


== Eksterne lenker ==
(en) Marioara Popescu – Olympics.com 
(en) Marioara Popescu – Olympic.org 
(en) Marioara Popescu – Olympedia 
(en) Marioara Popescu – Sports-Reference (OL-resultater – arkivert) 
(en) Marioara Popescu – databaseOlympics.com (arkivert) 
(ro) Marioara Popescu – Romanias olympiske komité 
(en) Marioara Popescu – FISA
Indiana Beinson

Indiana Beinson er en tegneseriefigur i Disney-universet som opptrer som arkeolog og eventyrer, som ofte samarbeider med sin fetter Langbein og Mikke Mus på deres jungeleventyrer. Figuren er i realiteten en variant av Langbein slik Super-Langbein også er det.
Han er en italiensk Disneyfigur som oppstod for første gang i fortellingen I predatori del tempio perduto i det italienske bladet «Topolino» i 1988. Der ble han kalt «Indiana Pipps» og er en Disneyversjon av filmfiguren Indiana Jones. Noen av tegneseriene har også blitt publisert i USA i «Goofy Adventures», men det varte bare i 17 utgaver. Egentlig så skulle navnet til Indiana Beinson blitt oversatt direkte fra Indiana Pipps til «Indiana Goof» på amerikansk, siden Goofy blir kalt Pippo på italiensk. Navnet ble i stedet Arizona Goof, da redaktøren antageligvis syntes at Indiana Goof var for nært assosiert med Indiana Jones.


== Referanser ==
Eivind Dale

Eivind Dale (født 20. juli 1955) er øverste administrative leder (departementsråd) i Kommunal- og moderniseringsdepartementet. 
Dale er utdannet cand.agric. ved Norges landbrukshøgskole (nå UMB) i 1979. Han var ekspedisjonssjef i kommunalavdelingen fra 2000. I 2006 ble han departementsråd for Kommunal- og regionaldepartementet, som fra 1. januar 2013 ble omdannet til Kommunal- og moderniseringsdepartementet. 


== Litteratur ==

(no) Publikasjoner av Eivind Dale i BIBSYS
Archelon ischyros

Archelon ischyros er en utdødd havskilpadde, som er funnet i avsetninger fra yngre kritt i Nord-Amerika.
Arten kunne bli 4,5 m lang, og 4,0 m bred mellom de fremre luffene. Skjoldet var redusert, med store hull, på samme måte som hos den nålevende arten havlærskilpadde. Den hadde et kraftig, overbitt nebb, og Archeleon kunne antakelig bite svært hardt. Den jaktet sannsynligvis på utdødde blekkspruter med skall (ammonitter og belemnitter).
I yngre kritt stod havet usedvanlig høyt, slik at indre deler av Nord-Amerika var dekket av havarmen Western Interior Seaway. Faunaen fra dette grunne havet er godt kjent fra mange funnsteder i Sør-Dakota, Arkansas, Texas, Kansas og Nebraska. Eksemplarer av Archeleon er utstilt på Yale University og på Naturhistorisches Museum i Wien.


== Eksterne lenker ==
(en) Archelon ischyros i Encyclopedia of Life 
(en) Archelon ischyros i Global Biodiversity Information Facility 
(en) Archelon ischyros hos Fossilworks 
(en) Kategori:Archelon – bilder, video eller lyd på Wikimedia Commons 
Archelon – detaljert informasjon på Wikispecies 
Mike Everhart (2004–2010). «Oceans of Kansas - Marine turtles from the Western Interior Sea». Besøkt 30. oktober 2010. Black Hills Institute of Geological Research – The Archelon
Sovjetmesterskapet i sjakk for damer

Sovjetmesterskapet i sjakk for damer ble spilt i Sovjetunionen fra 1927 til og med 1989 for å avgjøre hvem som skulle bli nasjonal sjakkmester for damer. 


== Liste over vinnere ==

Vinnere av flest titler

5 titler: Valentina Borisenko, Nona Gaprindashvili
4 titler: Olga Rubtsova, Nana Ioseliani
3 titler: Nana Aleksandria, Elisaveta Bykova, Irina Levitina, Larisa Volpert, Kira Zvorykina
2 titler: Anna Akhsharumova, Maaja Ranniku, Olga Semenova Tjan-Shanskaja


== Referanser ==


== Se også ==
Sovjetmesterskapet i sjakk
Hallenskog holdeplass

Hallenskog holdeplass var en holdeplass på Spikkestadbanen som lå i Hallenskog i Røyken i Buskerud, i nåværende Asker kommune i Viken fylke.
Holdeplassen ble åpnet i 1933. Etter at Lieråsen tunnel åpnet og samtidig medførte omlegging av Drammenbanen dit i 1973, har Hallenskog tilhørt Spikkestadbanen. Holdeplassen ble lagt ned 9. desember 2012 i forbindelse med innføring av ny grunnrutemodell for jernbanetrafikken i østlandsområdet. 
På grunn av lokale protester ble stasjonen gjenopprettet fra sommeren 2013, men ble lagt ned igjen høsten 2015.


== Referanser ==


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 197. ISBN 82-90286-28-7. 


== Eksterne lenker ==
(no) Bane NORs informasjonsside om Hallenskog holdeplass
(no) Hallenskog holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Spikkestadlinjen
Nate Robinson

Nathaniel Cornelius «Nate» Robinson (født 31. mai 1984 i Seattle i Washington) er en amerikansk basketballspiller som sist spilte for Denver Nuggets i NBA. Han er 175 cm høy, og med det også NBAs nest korteste spiller etter Earl Boykins.


== Referanser ==


== Eksterne lenker ==
(en) Nate Robinson – eurobasket.com 
(en) Nate Robinson – draftexpress.com 
(en) Nate Robinson – Basketball-Reference.com
Uwe Sauer

Uwe Sauer (født 30. august 1943 i Hamburg), tysk rytter som deltok i de olympiske leker 1984 i Los Angeles.
Sauer ble olympisk mester i hestesport under Sommer-OL 1984 i Los Angeles. Med hesten «Montevideo» var han med på det vesttyske laget som vant lagkonkurransen i dressur foran Sveits og Sverige. De andre på laget var Reiner Klimke på «Ahlerich» og Herbert Krug på «Muscadeur».


== OL-medaljer ==
 1984  Los Angeles -  Gull i hestesport, dressur lag  Vest-Tyskland


== Eksterne lenker ==
(de) Uwe Sauer – Munzinger Sportsarchiv 
(en) Uwe Sauer – Olympedia 
(en) Uwe Sauer – Sports-Reference (OL-resultater – arkivert)
Naoise mac Usnech

Naoise mac Usnech, Naisi, Noíse eller Noisiu er i irsk mytologi en nevø av kong Conchobar mac Nessa av Ulster og en sønn av Usnech (eller Uisliu), beskrevet i en fortelling av Ulster-syklusen: «Den tragiske historien om Uisnechs sønner».
Da Deirdre ble født forutså druiden Cathbad at hun ville bli så utsøkt vakker at konger og herrer ville gå til krig på grunn av henne. Conchobar besluttet da at hun skulle vokse opp avskjermet slik at ingen fikk se henne, og da hun ble gammel nok ville han gifte henne bort. Imidlertid møtte hun og ble forelsket i Naoise, en ung, kjekk kriger, jeger og sanger, og hun rømte sammen med ham, fulgt av hans to brødre.
De flyktet til Skottland, men hvor hen de kom ville de lokale småkongene forsøke å få Naoise og brødrene hans drept slik at de kunne få Deirdre for seg selv. Til sist nådde de fram til de ytterste skjær i Skottland, men Conchobar sporet dem opp og sendte Fergus mac Róich til dem med beskjed om at de trygt kunne komme hjem. På reisen tilbake til Emain Macha hadde imidlertid Conchobar lagt seg i bakhold. Naoise og brødrene hans ble drept, og med makt giftet Conchobar seg med den vakre Deirdre. Fergus ble så rasende over dette forræderiet at han dro i landflyktighet til Connacht. Deirdre forsøkte å begå selvmord ved lene seg ut av sin vogn og slå hodet mot et berg. I senere versjoner av den samme fortellingen døde hun av sorg.


== Referanser ==
Herbert Krug

Herbert Krug (født 21. juni 1937, død 1. november 2010) var en tysk rytter som deltok i de olympiske leker 1984 i Los Angeles.
Krug ble olympisk mester i hestesport under Sommer-OL 1984 i Los Angeles. Med hesten «Muscadeur» var han med på det vesttyske laget som vant lagkonkurransen i dressur foran Sveits og Sverige. De andre på laget var Reiner Klimke på «Ahlerich» og Uwe Sauer på «Montevideo».


== OL-medaljer ==
 1984  Los Angeles -  Gull i hestesport, dressur lag  Vest-Tyskland


== Referanser ==


== Eksterne lenker ==
(de) Herbert Krug – Munzinger Sportsarchiv 
(en) Herbert Krug – Olympedia 
(en) Herbert Krug – Sports-Reference (OL-resultater – arkivert)
Fugletårn

Fugletårn er en innretning reist ved en fuglelokalitet for å gi allmennheten utsyn til områdets fugleliv samtidig som at observatørene skjules slik at fuglene ikke forstyrres. Noen innretninger har kun det siste til hensikt, og er da plassert i bakkehøyde. De kalles da observasjonsskjul. Tilsvarende innretninger har til hensikt å gi observatøren ly under observering av trekkende sjøfugler i kraftig pålandsvind. Slike hytter kalles gjerne stormhytter. Det finnes om lag 100 fugletårn, observasjonsskjul og stormhytter beregnet på fuglekikking i Norge, fra de helt enkle til de arkitekttegnede og svært forseggjorte.


== Se også ==
Jakttårn


== Eksterne lenker ==
"Grande Amfi" - eksempel på et spesielt forseggjort fugletårn
Jakttårn

Jakttårn er en innretning til bruk under jakt, vanligvis på hjortedyr eller under åtejakt på villsvin og lignende. Tårnet blir som oftest plassert i et skogbryn, med god utsyn til enger og jorder eller åteplassen. I senere år har nye og gamle jakttårn også fått betydning som plattform for fotografering.


== Se også ==
Fugletårn
Stemmelia

Stemmelia er en vei på Øvsttun og Nordrevoll i Fana bydel i Bergen kommune. Veien svinger seg nordover fra Solåsen og Totlandsveien. Veien er om lag 1,1 km lang.
Navnet ble vedtatt i 1960.


== Knutepunkt ==
Solåsen
Avkjørsel Midtlia
Avkjørsel Austlia
Kryss Austlia og Klokkarlia
Avkjørsel Nordlia
Kryss Nordrevoll og sidevei nordvestover (70 m) og sørøstover (50 m)
Fv183 Totlandsveien


== Kilder ==
Nasjonal vegdatabank Arkivert 11. november 2010 hos Wayback Machine.


== Eksterne lenker ==
Bergen byleksikon på nett, om Stemmelia
Solåsen

Solåsen er en vei på Øvsttun i Fana bydel i Bergen kommune. Veien går først vestover og så nordover fra Sørlia til Øvsttunveien. Veien er om lag 900 meter lang.
Navnet ble vedtatt i 1949.
Øvsttunheimen er et somatisk sykehjem som ligger i Solåsen.


== Knutepunkt ==
Øvsttunveien
Sidevei i sløyfe nordøstover (230 m)
 vestover til Øvsttunveien og østover til Klokkarlia
Sidevei sørover (110 m)
Avkjørsel Klokkarlia
Sidevei sørover (170 m)
Kryss Øvsttunlia og Stemmelia
Sidevei nordover (70 m) til Øvsttunheimen.
Sidevei sørover (90 m)
Avkjørsel Sørlia
Sidevei mot sør (130 m)
 Solåsen 52


== Kilder ==
Nasjonal vegdatabank Arkivert 11. november 2010 hos Wayback Machine.


== Eksterne lenker ==
Bergen byleksikon på nett, om Solåsen
Sørlia (Bergen)

Sørlia er en vei på Øvsttun i Fana bydel i Bergen kommune. Veien svinger seg nordover fra Solåsen til Elvenesveien. Veien er om lag 800 meter lang.
Navnet ble vedtatt i 1960.


== Knutepunkt ==
Fv184Fylkesvei 184 Elvenesvegen
Sidevei mot øst (100 m)
Sidevei mot sør (120 m)
Sidevei mot sørvest (90 m)
Sidevei mot sørøst (70 m)
Sidevei mot nordvest (60 m)
Solåsen


== Kilder ==
Nasjonal vegdatabank Arkivert 11. november 2010 hos Wayback Machine.


== Eksterne lenker ==
Bergen byleksikon på nett, om Sørlia
Austlia

Austlia er en vei på Øvsttun og Ulsmåg i Fana bydel i Bergen kommune. Veien går i en bue østover fra Stemmelia og tilbake litt lenger nord. Veien er om lag 600 meter lag.
Navnet ble vedtatt i 1960.


== Knutepunkt ==
Stemmelia
Avkjørsel Nordlia
Avkjørsel Øvsttunåsen
Stemmelia


== Kilder ==
Nasjonal vegdatabank Arkivert 11. november 2010 hos Wayback Machine.


== Eksterne lenker ==
Bergen byleksikon på nett, om Austlia
Nordlia (Bergen)

Nordlia er en vei på Ulsmåg og Nordrevoll i Fana bydel i Bergen kommune. Veien går nordover fra Austlia og så vestover til Stemmelia. Veien er om lag 600 meter lang. 
Navnet ble vedtatt i 1962. 


== Knutepunkt ==
Austlia
Stemmelia


== Kilder ==
Nasjonal vegdatabank Arkivert 11. november 2010 hos Wayback Machine.


== Eksterne lenker ==
Bergen byleksikon på nett, om Nordlia
Frederick Edgeworth Morgan

Frederick Edgworth Morgan (født 5. februar 1894 i Kent, død 19. mars 1967) var en britisk offiser som kjempet både under den første verdenskrig og den andre verdenskrig. Han er best kjent som Chief of Staff av Supreme Allied Commander (COSSAC), som var den opprinnelige planleggeren av Operasjon Overlord.


== Liv og virke ==


=== Bakgrunn ===
Frederick Edgworth Morgan ble født i Paddock Wood, Kent i 1894 som den eldste sønnen blant de ni barna til Frederick Beverley Morgan, en importør av tømmer, og hans kone Clare Elizabeth (født Horrocks. Han begynte på sin utdannelse ved Hurstleigh, en privat skole i Tunbridge Wells i 1902. I tidlig alder ble det bestemt at Fredrik skulle bli en britisk offiser, og i 1907 ble han inntegnet ved Clifton College, en skole som var bemerket for sine forbindelser med Royal Military Academy, Woolwich. På Clifton College spilte han rugby og cricket, og var medlem av skolens Cadet Corps, som ble omgjort til Officer's Training Corps i 1908. Som kadett-sersjant, var han en av mange som kom til Buckingham Palace for å se kroningen av George V av Storbritannia i 1911.
Morgan fikk sin militære utdannelse ved Royal Military Academy, Woolwich, og da han hadde blitt utnevnt til fenrik kom han inn på Royal Field Artillery i 1913.


=== Militær karriere ===
Under den første verdenskrig tjenestegjorde han på vestfronten, blant annet som artilleri-skyter og stabsoffiser. Under den første verdenskrig fikk han en gang behandling for granatsjokk, og han fikk i denne forbindelse en kort permisjon hjem til familien sin. Det var da han fikk høre at den ene broren hans hadde blitt drept ved fronten.
I mellomkrigstiden var han med på to lange turer sammen med flere andre soldater og offiser fra den britiske hæren til India. I 1939 ble Morgan forfremmet til brigadegeneral og han overtok kommandoen over den 1. Support Group fra den første Armoured Division, som han hadde kommandoen over under slaget om Frankrike. I mai 1942 ble han ble utnevnt til generalløytnant og han ble gitt kommandoen over enda en gruppe soldater.
Etter den andre verdenskrig var over, ble Morgan innsatt som sjef over mange av operasjonene til FNs hjelpeorganisasjon og Rehabilitering Administration (UNRRA) i Tyskland før han ble sparket for å gjentatte ganger ha lagd offensive anklager mot jøder som hadde kommet tilbake til Tyskland etter krigen. I 1951, ble Morgan leder for kontrollærene av atomenergi, og han var til stede under Operasjon Hurricane, den første britiske atomvåpen-testen på Montebello-øyene i 1952. Hans posisjon ble opphevet i 1954 etter etableringen av Storbritannias Atomic Energy Authority men han forbleen av kontrollørene for kjernevåpen frem til 1956.


== Referanser ==
Svenska Skidspelen

Svenska Skidspelen er et årlig skiidrettsarrangement som første gang ble arrangert i Sundsvall i 1947. Siden 1959 er konkurransene hovedsakelig blitt arrangert fast i Falun.
Svenska Skidspelen besto i mange år av renn i langrenn, kombinert og skihopping. Kombinert ble siste gang arrangert i 1999 (et renn i 2002 måtte avlyses), og spesielt hopp sist i 2002, og siden da har kun langrenn stått på programmet. Tidligere har flere andre idretter også vært en del av Svenska Skidspelen. Blant annet var det renn i alpint i 1950-1953 (arrangert i Åre) og skiskyting i 1984. I 1986 inngikk VM i skiskyting for kvinner i Svenska Skidspelen. I 1987 og 1988 sto skiorientering på programmet. Vasaloppet var en del av Svenska Skidspelen i 1952.
Siden verdenscupene i de nordiske grenene ble innført på 1970- og 80-tallet, har rennene i Svenska Skidspelen inngått i dem. Ski-VM ble arrangert i Falun i 1954, 1974 og 1993, og tok da Svenska Skidspelens plass. I 1980 var 20 km langrenn for kvinner under Svenska Skidspelen VM-øvelse, fordi denne øvelsen ikke var en del av OL i Lake Placid. VM ble igjen arrangert i Falun i 2015.
Skirennene i Falun blir arrangert på Lugnet skistadion (Riksskidstadion). Noen ganger har renn måttet flyttes til andre steder på grunn av snømangel.
Svenska Skidspelen organiseres av aksjeselskapet Svenska Skidspelen AB, som er heleid av Föreningen Svenska Skidspelen (FSS). FSS består av 11 skiklubber: Falu IK, Korsnäs IF, OK Kåre, Sågmyra SK, Envikens IF, Bjursås SK, Sundborn GoIF, Grycksbo IF, Dalregementets IF, Holmens IF og Domnarvets GoIF. Domnarvets GoIF kom inn da Slätta SK i 2010 trakk seg fra FSS.
Skiklubben Falun-Borlänge SK het tidligere Svenska Skidspelens SK.


== Arrangørsted ==


== Se også ==
Skihopping under Svenska Skidspelen
Kombinert under Svenska Skidspelen


== Kilder/eksterne lenker ==
Svenska Skidspelen (offisiell side)
Svenska Skidspelen: Historia
Svenska Skidspelen: Organisation
Svenska Skidspelen: Pristagare i Svenska Skidspelen Arkivert 13. mars 2016 hos Wayback Machine. (1947–2011)
Svenska Skidspelen: Borlänge klubb tillbaka i Föreningen Svenska Skidspelen (udatert, besøkt 30. oktober 2010)


== Eksterne lenker ==
(en) Swedish Ski Games – kategori av bilder, video eller lyd på Commons
Nordrevoll

Nordrevoll er en gård og en vei i Fana bydel i Bergen kommune mellom Øvsttun og Ulsmåg.


== Historie ==
Jordveien var tidligere en del av utmarken til Øvsttun og var utskilt som eget bruk om kring år 1800. I dag er hele den tidligere gården utparsellert til bolighus. 


== Vei ==
Nordrevoll er også navnet på veien i området. Veien er en sidevei av Stemmelia og er om lag 200 meter lang. 


== Geografi ==
Gården ligger like sør for Midtunelven, skvist inn mellom Ulsmåg i øst og Øvsttun i sør og vest. I nord ligg Midtun. 


== Kilder ==
Bergenskart Arkivert 17. februar 2020 hos Wayback Machine.
Den Dansk-Norske Provinsial-Storloge

Den Dansk-Norske Provinsial-Storloge var en storloge innenfor frimureriet i Danmark-Norge som ble grunnlagt av greve Christian Conrad Danneskiold-Laurvig i 1749 i kraft av hans patent som engelsk Provinsial-Stormester av 10. februar 1749. Logen var formelt underlagt den engelske storloge av 1717 i London. Verken i danske eller norske arkiver finnes det likevel noen beretninger om rapporter til London-logen.

På denne tiden omfattet frimureriet i Norge og København følgende loger:


== Referanser ==


== Litteratur ==
Karl Ludvig Tørrisen Bugge: St. Johs. Logen St. Olaus Til Den Hvide Leopard i Kristiania 1749-1757-1907, Jubilæumsskrift, Trykt som manuskript hos Br. Johannes Bjørnstad, Kristiania, august 1907
Øvsttunheimen

Øvsttunheimen er et somatisk sykehjem i Solåsen på Øvsttun i Fana bydel i Bergen kommune. 
Sykehjemmet var oppført av Fana kommune i 1958, tegnet av Øystein Nestaas. Fra 1978 til 1988 ble sykehjemmet drevet fylkeskommunalt, og seinere igjen kommunalt. Bygget var delvis ombygd i 2002 og har i dag 74 pasientplasser. 


== Eksterne lenker ==
Heimeside Arkivert 5. mars 2016 hos Wayback Machine.
Øvsttunvegen

Øvsttunvegen (2-14, 3-9, 13-15, 18-42, 21-29) er en vei på Øvsttun i Fana bydel i Bergen kommune. Veien går nordover fra Elvenesveien og er cirka 800 meter lang. 
Øvsttun kirkegård ligger på vestsiden av Øvsttunvegen. 
Navnet ble vedtatt i 1949. 


== Knutepunkt ==
Fv184 Elvenesveien
Sidevei mot sørøst (120 m)
Avkjørsel Dynevoll
 til Solåsen
Sidevei mot nordvest (350 m)
Avkjørsel til sidevei av Osvegen
Avkjørsel Solåsen
Sidevei mot sørøst (110 m)
 til Totlandsvegen, men gjennomkjøring til eiendommene.


== Kilder ==
Nasjonal vegdatabank Arkivert 11. november 2010 hos Wayback Machine.
Dynevoll

Dynevoll (2-3) er en vei på Øvsttun i Fana bydel i Bergen kommune. Veien går vestover fra Øvsttunveien og er cirka 200 meter lang. 
Øvsttun kirkegård ligger på begge sider av veien. 
Navnet ble vedtatt i 1949. 


== Knutepunkt ==
Øvsttunveien
 (8 m) over Nesttunvassdraget
 til Osveien


== Kilder ==
Nasjonal vegdatabank Arkivert 11. november 2010 hos Wayback Machine.


== Eksterne lenker ==
Bergen byleksikon på nett, om Dynevoll
Kastellet skole

Kastellet skole er en 1-10 skole i bydel Nordstrand i Oslo. Skolen sto ferdig i 2004, og det ble dermed etablert en ny skolekrets mellom Bekkelaget og Nordstrand. Skolen ble bygget for omkring 550 elever, og hadde i 2010 ca 610 elever. Skoleanlegget består av 4 bygg, der Bygg A er hovedbygget med administrasjon og spesialrom, Bygg B disponeres av småskolen og Aktivitetsskolen (tidligere Skolefritidsordningen/SFO), Bygg C brukes av mellomtrinnet og funksjonshemmede (Regnbuen), og Bygg D er for ungdomstrinnet.
Skolens spesialavdeling Regnbuen er for elever med ulike funksjonshemninger og har byomfattende inntak. Avdelingen hadde i 2010 12 elever.
Anlegget er utformet med inspirasjon fra læreplanen L97 og det såkalte Kvalitetsutvalgets innstilling fra 2003. Den er således bygget som en såkalt baseskole, med hovedsakelig åpne og fleksible romløsninger. Det var til å begynne med betydelige støyproblemer i visse deler av skoleanlegget.


== Rektorer ==
2004-2009:  Per Bjarne Elle (til Fyrstikkalleen skole)
2009-2015:  Torill Røeggen (til Ullern videregående skole)
2015–2018: Ronny Trogstad
2018-2022: Kjersti Svendsen


== Referanser ==


== Eksterne lenker ==
Utdanningsetatens nettsider om skolen
Data og statistikk - MinOsloskole, Oslo kommune. Besøkt 5. februar 2018.
Wild Honey

Wild Honey er det trettende studioalbumet fra The Beach Boys, utgitt i desember 1967. Albumet regnes som et av bandets beste, til tross for et noe underprodusert preg. Wild Honey ble utgitt kun tre måneder etter det skuffende Smiley Smile, og ble spilt inn i løpet av tre uker høsten 1967. 
Albumet kom på 24.-plass på Billboard 200 i USA og på 7.-plass i Storbritannia på UK Albums Chart.


== Bakgrunn ==
Brian Wilson hadde gradvis trukket seg tilbake som den musikalske lederen av bandet etter den vanskelige prosessen med innspillingen av det skrinlagte albumet SMiLE.
Albumets siste spor, «Mama Says», er opprinnelig en del av «Vegetables» fra SMiLE. Dette var den første av flere sanger fra det uutgitte albumet som skulle dukke opp på senere album fra bandet. Wild Honey er det første av bandets album med utpregede soul- og R&B-sanger, som blant andre «Wild Honey», «I Was Made to Love Her», «Darlin'» og «Here Comes the Night». 
Tittelsporet «Wild Honey» ble den første singelen fra albumet og ble en liten hit med 31.-plass på Billboard Hot 100 i USA og 29.-plass på UK Singles Chart i Storbritannia. Oppfølgeren «Darlin'» nådde 19.-plass i USA og kom på 11.-plass i Storbritannia. Sangen «Here Comes the Night» ble på 1970-tallet innspilt som disco-sang uten den store suksessen. «How She Boogalooed It» ble skrevet av Al Jardine, Mike Love, Bruce Johnston og Carl Wilson, og var den første Beach Boys-sangen, bortsett fra noen instrumentaler, der Brian Wilson ikke medvirker som låtskriver.


== Sporliste ==


=== Side en ===
«Wild Honey» (Brian Wilson, Mike Love)
«Aren't You Glad» (B.  Wilson, M. Love)
«I Was Made to Love Her» (Henry Cosby, Lula Mae Hardaway, Sylvia Moy, Stevie Wonder)
«Country Air» (B. Wilson, M. Love)
«A Thing or Two» (B. Wilson, M. Love)


=== Side to ===
«Darlin'» (B. Wilson, M. Love)
«I'd Love Just Once to See You» (B. Wilson, M. Love)
«Here Comes the Night» (B. Wilson, M. Love)
«Let the Wind Blow» (B. Wilson, M. Love)
«How She Boogalooed It» (M. Love, Bruce Johnston, Al Jardine, Carl Wilson)
«Mama Says» (B. Wilson, M. Love)Albumet ble i 1990 utgitt på nytt av Capitol som Smiley Smile/Wild Honey i en «to-for-en»-utgivelse sammen med albumet Smiley Smile, inkludert seks bonusspor med innspillinger foretatt i 1966 og 1967.

«Heroes and Villains» (singelversjon) (B. Wilson, Van Dyke Parks)
«Good Vibrations» (diverse versjoner) (B. Wilson, M. Love)
«Good Vibrations» (tidlig versjon) (B. Wilson, M. Love)
«You're Welcome» (B. Wilson)
«Their Hearts Were Full of Spring» (Bobby Troup)
«Can't Wait Too Long» (B. Wilson)


== Personell ==
Brian Wilson – bass, orgel, vokal
Carl Wilson – gitar, keyboard, vokal
Mike Love – vokal, saksofon
Al Jardine – gitar, vokal
Bruce Johnston – vokal, keyboard
Dennis Wilson – trommer, vokalAndre medvirkende

Medlemmer av The Wrecking Crew og andre studiomusikere (ukreditert)


== Eksterne lenker ==
(en) Wild Honey på Discogs 
(en) Wild Honey på MusicBrainz